
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1418 

26 Σεπτεμβρίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Βιβλία για τις δημοτικές και κοινοτικές εκλογές καθώς 

και τις εκλογές νομαρχιακής αυτοδιοίκησης. 1 

Πρόγραμμα επιχορήγησης Νέων Ελεύθερων 
Επαγγελματιών (ΝΕΕ), ατόμων ηλικίας 18 έως 
64 ετών, το οποίο εντάσσεται στο Μέτρο 3, του 
Άξονα 2, του Ε.Π. «Απασχόληση και Επαγγελματική 


Κατάρτιση» ευπαθών κοινωνικών ομάδων. 2 

Ολοκλήρωση και έναρξη λειτουργίας της επένδυσης 
της εταιρείας ΑΤΛΑΝΤΙΣ Α.Ε. 3 

ΑΠΟΦΑΣΕΙ Σ 

Αριθμ. 49632 (1) 


Βιβλία για τις δημοτικές και κοινοτικές εκλογές κα¬ 
θώς και τις εκλογές νομαρχιακής αυτοδιοίκησης. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1.- Τις διατάξεις του άρθρου 61 του π.δ. 351/2003, σε 
συνδυασμό με αυτές του άρθρου 49 του ν. 3463/2006 
και του άρθρου 31 παρ. 1 του Κώδικα Νομαρχιακής Αυ¬ 
τοδιοίκησης (π.δ. 30/1996). 

2- Την ανάγκη τροποποίησης ορισμένων βιβλίων 
προκειμένου να εξυπηρετούν πλήρως τις ανάγκες των 
εκλογών. 

3.- Το γεγονός ότι από την απόφαση αυτή δεν προ- 
καλείται δαπάνη, αποφασίζουμε: 

Τα τηρούμενα βιβλία για την ανάδειξη των αιρετών 
αρχών της Νομαρχιακής Αυτοδιοίκησης και των δημο¬ 
τικών - κοινοτικών εκλογών, είναι τα εξής: 

1. Βιβλίο Πράξεων Εφορευτικής Επιτροπής για τις εκλο¬ 
γές της νομαρχιακής αυτοδιοίκησης το οποίο περιέχει: 

- Πρακτικό Νο 1 

- Πρακτικό Νο 2 

- Βιβλίο διαλογής ψήφων υπέρ συνδυασμών 

- Βιβλίο διαλογής ψήφων υπέρ υποψηφίων των συν¬ 
δυασμών. 

2. Βιβλίο Πράξεων Εφορευτικής Επιτροπής για δή¬ 
μους με πληθυσμό άνω των 100.000 κατοίκων, δηλαδή 


Αθηναίων, Θεσ/νίκης, Πειραιώς, Περιστεριού, Καλλιθέας, 
Πατρέων, Ηρακλείου και Λάρισας, το οποίο περιέχει: 

- Πρακτικό Νο 1 

- Πρακτικό Νο 2 

3. Βιβλίο διαλογής ψήφων για δήμους με πληθυσμό 
άνω των 100.000 κατοίκων, δηλαδή Αθηναίων, Θεσ/νίκης, 
Πειραιώς, Περιστεριού, Καλλιθέας, Πατρέων, Ηρακλείου 
και Λάρισας, το οποίο περιέχει: 

- Βιβλίο διαλογής ψήφων υπέρ συνδυασμών 

- Βιβλίο διαλογής ψήφων υπέρ υποψηφίων των συν¬ 
δυασμών. 

4. Βιβλίο Πράξεων Εφορευτικής Επιτροπής για δή¬ 
μους με πληθυσμό μέγρι 100.000 κατοίκους, το οποίο 
περιέχει: 

- Πρακτικό Νο 1 

- Πρακτικό Νο 2 

5. Βιβλίο διαλογής ψήφων για δήμους με πληθυσμό 
μέχρι 100.000 κατοίκους, το οποίο περιέχει: 

- Βιβλίο διαλογής ψήφων υπέρ συνδυασμών 

- Βιβλίο διαλογής ψήφων υπέρ υποψηφίων των συν¬ 
δυασμών. 

6. Βιβλίο Πράξεων Εφορευτικής Επιτροπής νια Κοινό¬ 
τητες με ένα εκλογικό τμήμα και πάνω από πέντε (5) 
εκλογικά τμήματα, το οποίο περιέχει: 

- Πρακτικό Νο 1 

- Πρακτικό Νο 2 

- Βιβλίο διαλογής ψήφων υπέρ συνδυασμών 

- Βιβλίο διαλογής ψήφων υπέρ υποψηφίων των συν¬ 
δυασμών. 

7. Κοινό πρακτικό (για δήμους και κοινότητες που 
έχουν από δύο (2) έως πέντε (5) εκλογικά τμήματα). 

8. Βιβλίο Πρωτοκόλλου ψηφοφορίας για τις εκλογές 
της Νομαρχιακής Αυτοδιοίκησης και τις Δημοτικές - 
Κοινοτικές Εκλογές. 

9. Καταργείται η κατάσταση μη ψηφισάντων. 

Η υπ’ αριθμ. 33152/28.9.1998 απόφασή μας καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Σεπτεμβρίου 2006 

Ο ΥΠΟΥΡΓΟΣ 

ΠΡ. ΠΑΥΛΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 200248 (2) 

Πρόγραμμα επιχορήγησης Νέων Ελεύθερων Επαγγελ- 
ματιών (ΝΕΕ), ατόμων ηλικίας 18 έως 64 ετών, το 
οποίο εντάσσεται στο Μέτρο 3, του Αξονα 2, του 
Ε.Π. «Απασχόληση και Επαγγελματική Κατάρτιση» 
ευπαθών κοινωνικών ομάδων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα, που κυρώ¬ 
θηκε με το άρθρο πρώτο του π.δ. 63/2005 (ΦΕΚ 98 Α'). 

2. Τις διατάξεις του π.δ. 368/89 «Οργανισμός του 
Υπουργείου Εργασίας» (163 Α), όπως ισχύει σήμερα. 

3. Τις διατάξεις του ν.δ. 212/69 «Περί Οργανώσεως και 
Διοικήσεως του Οργανισμού Απασχολήσεως Εργατικού 
Δυναμικού» (112 Α). 

4. Τις διατάξεις του ν. 2956/01 «Αναδιάρθρωση του 
ΟΑΕΔ και άλλες διατάξεις» (258 Α). 

5. Τις διατάξεις του άρθρου 29 του ν. 1262/82 (70 Α) 
«Για την παροχή κινήτρων ενίσχυσης της οικονομικής 
και περιφερειακής ανάπτυξης της χώρας και τροποποίη¬ 
ση συναφών διατάξεων», όπως τροποποιήθηκε με τα 
άρθρα 6 και 7 του ν. 1836/89 (79 Α) και το άρθρο 6 του 
ν. 2434/96 (188 Α). 

6. Τ ις διατάξεις του ν. 2434/96 (188 Α) «Μέτρα Πολιτικής 
για την απασχόληση και την επαγγελματική εκπαίδευση 
και κατάρτιση και άλλες διατάξεις». 

7. Την ισχύουσα Εθνική και Κοινοτική Νομοθεσία που 
αφορά την Υλοποίηση και διαχείριση προγραμμάτων. 

8. Την υπ’ αριθμ. 224050/22.6.2006 απόφαση ένταξης 
πράξης της Γ ενικής Γ ραμματείας Διαχείρισης Κοινοτι¬ 
κών και Αλλων Πόρων περί ένταξης στο μέτρο 3 του 
άξονα 2 του Ε.Π. «Απασχόληση και Επαγγελματική Κα¬ 
τάρτιση», με συγχρηματοδότηση 75% από το Ευρωπαϊκό 
Κοινωνικό Ταμείο. 

9. Την έγκριση ένταξης στο Πρόγραμμα Δημοσίων 
Επενδύσεων (ΠΔΕ)2006 στη Σ.Α.Ε.-034/3 - η οποία μας 
γνωστοποιήθηκε με το υπ’ αριθμ. 29810/ΔΕ4468/17.7.2006 
έγγραφο της Διεύθυνσης Δημοσίων Επενδύσεων του 
Υπουργείου Οικονομίας και Οικονομικών - του Προγράμ¬ 
ματος επιχορήγησης Νέων Ελεύθερων Επαγγελματιών 
(ΝΕΕ) Ατόμων, ηλικίας 18 έως 64 ετών στο πλαίσιο του 
Αξονα 2, Μέτρο 3 του «Ε.Π. Απασχόληση και Επαγγελ¬ 
ματική Κατάρτιση» Ευπαθών Κοινωνικών Ομάδων, (αριθ. 
έργου 2006ΣΕ03430143). 

10. Την υπ’ αριθμ. 756/14.3.2006 απόφαση- πρόταση του 
Δ.Σ. του ΟΑΕΔ (αριθμ. συνεδρ. 11/14.3.2006) που μας υποβλή¬ 
θηκε με το υπ’ αριθμ. Β109981/22.3.2006 έγγραφό του. 

11. Την υπ’ αριθμ. 80030/19.4.2006 (Β 501) απόφαση του 
Πρωθυπουργού και του Υπουργού Απασχόλησης και Κοι¬ 
νωνικής Προστασίας «Ανάθεση αρμοδιοτήτων στον Υφυ¬ 
πουργό Απασχόλησης και Κοινωνικής Προστασίας». 

12. Το γεγονός ότι από τις διατάξεις της παρούσας 
Κοινής Υπουργικής Απόφασης προκαλείται δαπάνη σε 
βάρος του Προγράμματος Δημοσίων Επενδύσεων και 
ως εκ τούτου εμπίπτει στις διατάξεις της παρ. 3 του 
άρθρου 22 του ν. 2362/95 (247 Α), αποφασίζουμε: 

1. ΚΑΤΑΡΤΙΣΗ ΠΡΟΓΡΑΜΜΑΤΟΣ 

1.1. Το Πρόγραμμα αφορά στην Επιχορήγηση δύο χιλιάδων 
(2000) Νέων Ελεύθερων Επαγγελματιών, για τη δημιουργία 


ατομικών και εταιρικών (Ο.Ε, Ε.Ε., Ε.Π.Ε., Συνεταιρισμοί, Κοι¬ 
νοπραξίες) επιχειρήσεων καθαρά τοπικού χαρακτήρα, τις 
οποίες δεν χαρακτηρίζει έντονος ανταγωνισμός. 

2. ΔΙΑΡΚΕΙΑ-ΠΟΣΑ ΕΠΙΧΟΡΗΓΗΣΗΣ 

2.1 Η διάρκεια της επιχορήγησης για κάθε Ελεύθε¬ 
ρο Επαγγελματία που υπάγεται στο πρόγραμμα αυτό, 
καθορίζεται σε δεκαέξι (16) μήνες από την ημερομηνία 
έκδοσης της σχετικής εγκριτικής απόφασης. 

2.2 Το βασικό ποσό επιχορήγησης για τα άτομα που 
εντάσσονται στο πρόγραμμα αυτό ορίζεται στα δεκαέξι 
χιλιάδες (16.000) Ευρώ. 

2.3 Από το ποσό αυτό προκαταβάλλεται το ποσό των 
4.000 ευρώ μετά την έκδοση της εγκριτικής απόφασης 
υπαγωγής στο πρόγραμμα. Το υπόλοιπο ποσό καταβάλ¬ 
λεται σε τρεις (3) ισόποσες τετραμηνιαίες δόσεις. 

• Απαίτηση της πρώτης δόσης κατοχυρώνεται μετά 
από διάστημα τεσσάρων (4) μηνών από την έναρξη του 
προγράμματος. 

• Για την είσπραξη των επόμενων δόσεων, ο ΝΕΕ θε¬ 
μελιώνει δικαίωμα υποβολής αίτησης με τη λήξη κάθε 
τετραμήνου λειτουργίας της επιχείρησης. 

3. ΔΕΣΜΕΥΤΙΚΕΣ ΠΕΡΙΠΤΩΣΕΙΣ ΜΗ ΥΠΑΓΩΓΗΣ 

Δεν είναι δυνατή η υπαγωγή στο πρόγραμμα: 

3.1. Όλων των επιχειρήσεων που λειτουργούν αποκλει¬ 
στικά και μόνο βραδινές ώρες. 

3.2. Των Ανωνύμων Εταιρειών (Α.Ε.) 

3.3 Των Επιχειρήσεων με τυχερά, ψυχαγωγικά ή ηλεκτρο¬ 
νικά παιχνίδια, (εξαιρουμένων των πρακτορείων ΠΡΟΠΟ 
και ΛΟΤΤΟ που μπορούν να υπαχθούν στο πρόγραμμα). 

3.4 Των Αστικών Μη Κερδοσκοπικών Εταιρειών. 

3.5. Των επιχειρήσεων που έχουν σύνθετο αντικείμενο 
δραστηριότητας και το ένα εξ αυτών περιλαμβάνεται 
στις εξαιρέσεις της παρούσης παραγράφου. 

3.6. Των Ν.Ε.Ε. που έχουν υπαχθεί και επιχορηγηθεί 
από το 2001 και μετά: 

- από Πρόγραμμα Εθνικής Πολιτικής του ΟΑΕΔ για την 
Επιδότηση της Απασχόλησης Νέων Ελεύθερων Επαγ- 
γελματιών, ΑΜΕΑ, Απεξαρτημένων, Αποφυλακισμένων. 

- από Πρόγραμμα Επιδότησης της Απασχόλησης ΝΕΕ 
(κοινών ανέργων) ή από Πρόγραμμα απασχόλησης ΝΕΕ 
στον πολιτισμικό τομέα. 

- από Πρόγραμμα Επιδότησης της Απασχόλησης ΝΕΕ 
το οποίο υλοποιήθηκε στο πλαίσιο του Ε.Π. «ΚΑΤΑΠΟ¬ 
ΛΕΜΗΣΗ ΤΟΥ ΑΠΟΚΛΕΙΣΜΟΥ ΑΠΟ ΤΗΝ ΑΓΟΡΑ ΕΡΓΑ¬ 
ΣΙΑΣ» και του Μέτρου 2.2 του Ε.Π. «ΑΠΑΣΧΟΛΗΣΗ ΚΑΙ 
ΕΠΑΓΓΕΛΜΑΤΙΚΗ ΚΑΤΑΡΤΙΣΗ». 

3.7. Των επιχειρήσεων που έχουν το ίδιο αντικείμενο 
δραστηριότητας με επιχείρηση που σταμάτησε τη λει¬ 
τουργία της κατά το τελευταίο δωδεκάμηνο και ανήκε 
σε συγγενείς α' βαθμού εξ αίματος ή εξ αγχιστείας (γο¬ 
νείς, παιδιά, σύζυγοι, πεθεροί) και β’ βαθμού εξ αίματος 
(αδελφοί, παππούδες) του /της ΝΕΕ. 

3.8. Των επιχειρήσεων που έχουν αγοραστεί ή μετα¬ 
βιβαστεί από α' και β’ βαθμού συγγενείς εξ αίματος ή 
εξ αγχιστείας. 

3.9. Των επιχειρήσεων του Πρωτογενούς Τομέα. 

3.10. Των εποχιακών επιχειρήσεων, εφ’ όσον αυτό 
προσδιορίζεται στην Βεβαίωση έναρξης επιτηδεύμα¬ 
τος, εξαιρουμένων αυτών που λειτουργούν το λιγότερο 
επτά (7) μήνες. 

3.11. Των επιχειρήσεων με αντικείμενο δραστηριότητας 
την παροχή πνευματιστικών - αστρολογικών υπηρεσιών, 
καθώς και των γραφείων συνοικεσίων. 

4. ΠΡΟΫΠΟΘΕΣΕΙΣ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Απαραίτητες προϋποθέσεις για την υπαγωγή στο 
πρόγραμμα είναι: 

4.1 Ο ΝΕΕ να είναι ηλικίας 18-64 ετών, εγγεγραμμένος 
στα Μητρώα Ανέργων του Ο.Α.Ε.Δ και 

- να έχει ωφεληθεί από Προγράμματα Ολοκληρωμέ¬ 
νων παρεμβάσεων για ανέργους μειονεκτουσών ομάδων 
που κινδυνεύουν με αποκλεισμό από την αγορά εργασί¬ 
ας ή για ανέργους και τομείς υψηλής ανεργίας. 

- να έχει την Ελληνική Υπηκοότητα ή την Υπηκοότη¬ 
τα κράτους μέλους της Ε.Ε.(πλην της ομάδας-στόχο 
οικονομικοί μετανάστες)ή να είναΓΕλληνας Ομογενής 
και να απασχολείται νόμιμα στην Ελλάδα ή να είναι 
πρόσφυγας ή μετανάστης που έχει νόμιμη άδεια πα¬ 
ραμονής και εργασίας. 

4.2. Η έναρξη επιτηδεύματος να έχει γίνει μετά την ολο¬ 
κλήρωση του Προγράμματος που εντάχθηκε το άτομο. 

4.3. Ο Ν.Ε.Ε. να μην είχε επιχείρηση κατά το τελευταίο 
δωδεκάμηνο. 

4.4. Οι άρρενες 18-29 ετών να έχουν εκπληρώσει ή 
να έχουν νόμιμα απαλλαγεί από τις στρατιωτικές τους 
υποχρεώσεις και να διαθέτουν απολυτήριο ή νόμιμη 
απαλλαγή από αυτές. Εξαιρούνται της παραγράφου 
αυτής, οι έγγαμοι εφόσον η σύζυγος τους δεν εργάζεται 
καθώς και τα άτομα που δεν υποχρεούνται στρατιωτι¬ 
κής θητείας στον ελληνικό στρατό. 

4.5. Στο πλαίσιο εφαρμογής της εξατομικευμένης προ¬ 
σέγγισης από το εξειδικευμένο προσωπικό και τους Συμ¬ 
βούλους ΣΥΥ των Δημοσίων Υπηρεσιών Απασχόλησης 
του ΟΑΕΔ, κρίνεται απαραίτητη η συνεργασία μεταξύ του 
ενδιαφερομένου και του αρμοδίου στελέχους του ΟΑΕΔ 
σχετικά με την επιχειρηματική δραστηριότητα, που πρό¬ 
κειται να ασκήσει ο ενδιαφερόμενος τις προοπτικές βιωσι¬ 
μότητας της επιχείρησης καθώς και τις δυνατότητες της 
τοπικής αγοράς για το συγκεκριμένο είδος επιχείρησης. 

4.6. Η κατάθεση της σχετικής αίτησης με όλα τα απαραί¬ 
τητα δικαιολογητικά να έχει γίνει μέχρι και την 31.12.2006. 

Η έκδοση εγκριτικής απόφασης Υπαγωγής πρέπει να 
έχει γίνει μέχρι την 1.3.2007. 

Οι παραπάνω ημερομηνίες δεν ισχύουν σε περίπτωση 
που ο αριθμός των προβλεπόμενων θέσεων επιδότησης 
της απασχόλησης ΝΕΕ καλυφθεί νωρίτερα, οπότε το 
Πρόγραμμα διακόπτεται. 

4.7. Ο ΝΕΕ να απασχολείται αποκλειστικά στην επι¬ 
χείρηση και να παρευρίσκεται κατά τους ελέγχους των 
αρμοδίων οργάνων του Ο.Α.Ε.Δ. Ειδικά για τους ΝΕΕ των 
οποίων το αντικείμενο δραστηριότητας της επιχείρησης 
τους υποχρεώνει σε εξωτερική εργασία, οι έλεγχοι των 
αρμοδίων οργάνων θα γίνονται μετά από συνεννόηση 
με τον ΝΕΕ. 

4.8. Ο ΝΕΕ μπορεί να αναπτύξει επιχειρηματική δραστη¬ 
ριότητα σε χώρο της κατοικίας του, μόνον εφ’ όσον: 

• το άτομο πάσχει από παραπληγία ή τετραπληγία 
και έχει σοβαρά προβλήματα μετακίνησης. 

Στις περιπτώσεις αυτές, θα πρέπει ο χώρος να είναι 
κατάλληλα διαμορφωμένος και να υπάρχει πινακίδα με 
την επωνυμία και την δραστηριότητα της επιχείρησης, 
σε εξωτερικό σημείο της κατοικίας. 

4.9. Ο Ν.Ε.Ε. ή ο εκπρόσωπος της επιχείρησης υποχρε- 
ούται, για οποιαδήποτε αλλαγή στη μορφή, τη λειτουρ¬ 
γία, την επωνυμία, το αντικείμενο, τη διεύθυνση κλπ. 
της επιχείρησης, να ενημερώνει νωρίτερα την αρμόδια 
υπηρεσία του Οργανισμού, προκειμένου να εξεταστεί αν 


συνεχίζουν να συντρέχουν οι όροι του προγράμματος 
ώστε να συνεχισθεί η επιχορήγηση του. 

Εφ’ όσον εγκριθούν οι όποιες αλλαγές της επιχείρη¬ 
σης από την Αρμόδια Υπηρεσία του Οργανισμού, ο Ν.Ε.Ε. 
προβαίνει στην υλοποίηση των αλλαγών αυτών και στη 
συνέχεια ενημερώνει εγγράφως την Υπηρεσία. 

5. ΔΙΚΑΙΟΛΟΓΗΤΙΚΑ ΥΠΑΓΩΓΗΣ ΣΤΟ ΠΡΟΓΡΑΜΜΑ 

5.1 Για να υπαχθούν τα άτομα στο πρόγραμμα θα 
πρέπει: 

• Να προσκομίσουν Βεβαίωση του Υπεύθυνου Φορέα 
Υλοποίησης Προγράμματος Ολοκληρωμένων Παρεμ¬ 
βάσεων στο πλαίσιο των εγκεκριμένων από το Υπουρ¬ 
γείο Απασχόλησης και Κοινωνικής Προστασίας του Ε.Π. 
«Απασχόληση και Επαγγελματική Κατάρτιση», 2000- 
2006 και εφόσον ο Υπεύθυνος Φορέας έχει αποστείλει 
στις Υπηρεσίες του ΟΑΕΔ το Δελτίο Παρακολούθη¬ 
σης- Αξιολόγησης του ατόμου που ωφελήθηκε από τα 
παραπάνω μέτρα διαδικασία η οποία ορίζεται στην 
υπ’ αριθμ. Β 114621/18.6.2002 εγκλύκλιο περί «Εφαρμογής 
της Εξατομικευμένης Παρέμβασης προς τις Ευπαθείς 
Κοινωνικές Ομάδες». 

• Να επανεγγραφούν στα Μητρώα ανέργων του 
Ο.Α.Ε.Δ. εφόσον έχουν ενταχθεί σε πρόγραμμα κατάρτι¬ 
σης ή εκμάθησης ελληνικής γλώσσας, κατά τη διάρκεια 
των οποίων δεν θεωρείται το Δελτίο Ανεργίας, διότι 
παρακρατείται από τον Φορέα υλοποίησης. 

• Να ελεγχθούν εκ νέου τα δικαιολογητικά, ανάλογα 
με την ειδική ομάδα πληθυσμού στην οποία ανήκουν. 

ΠΡΟΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ 

Τα Ατομα με Αναπηρίες: 

Απόφαση της Πρωτοβάθμιας Υγειονομικής Επιτροπής του 
Ι.Κ.Α., του ν. 2643/1998, με την οποία να πιστοποιείται το 
ποσοστό αναπηρίας του, το οποίο απαραίτητα θα πρέπει 
να είναι 50% και άνω. Στην απόφαση αυτή δεν θα πρέπει 
να αναγράφεται ο χαρακτηρισμός «ανίκανος για κάθε βιο¬ 
ποριστική εργασία» ή «ισόβια ανικανότητα για εργασία». 

Οι παλιννοστούντες: 

Ελληνική ταυτότητα ή/και Διαβατήριο στο οποίο θα 
αναγράφεται ο χαρακτηρισμός παλιννόστηση ή Βεβαί¬ 
ωση από Αρμόδια αρχή (Υπουργείο, Νομαρχία κλπ.) που 
έχει αποφανθεί για την ιθαγένεια του ατόμου και το 
κατατάσσει στην κατηγορία του παλιννοστούντα (κυρίως 
για άτομα από πρώην Ε.Σ.Σ.Δ.) ή Ειδικό Δελτίο ταυτότη¬ 
τας ομογενούς (κυρίως για Βορειοηπειρώτες) ή Βεβαίωση 
του ελληνικού προξενείου ότι το άτομο ήταν μόνιμος 
κάτοικος εξωτερικού ή πιστοποιητικό μετοικεσίας. 

Οι πρόσφυγες: 

Αδεια παραμονής και εργασίας ή Απόφαση ή Βεβαίω¬ 
ση Εξέτασης ότι το άτομο βρίσκεται υπό ανθρωπιστικό 
καθεστώς. 

Οι μετανάστες: 

Αδεια παραμονής και εργασίας. 

Οι Αρχηγοί μονογονεϊκών οικογενειών 

-Αντίγραφο Διαζυγίου ή Ληθαργική Πράξη θανάτου 
του/της συζύγου ή Πιστοποιητικό Οικογενειακής Κατά¬ 
στασης ή Βεβαίωση εισαγγελικής αρχής ότι το άτομο 
βρίσκεται σε διάσταση ή ότι ο/η σύζυγος βρίσκεται 
σε αφάνεια βεβαιουμένου τούτου από αρμόδια αρχή 
(αστυνομιία, εισαγγελική αρχή κ.λ.π.). 

Οι Κακοποιημένες γυναίκες 

Βεβαίωση από αρμόδιο Φορέα ότι το άτομο υπέστη κακο¬ 
ποίηση (ΚΕΟΙ άλλους αρμόδιους Φορείς, αστυνομία, εισαγ¬ 
γελία, ξενώνας υποδοχής κακοποιημένων γυναικών κ.λ.π.) 

Οι λοιπές κατηγορίες ατόμων που απειλούνται με 
αποκλεισμό από την αγορά εργασίας: 

Ανεργοι άνω των 45 ετών και άνεργοι άνω των 55 
ετών: Δελτίο αστυνομικής ταυτότητας. 

Πολύτεκνοι (με τρία παιδιά και άνω): Πιστοποιητικό 
οικογενειακής κατάστασης. 

Ανεργοι με εισόδημα κάτω των 5000 ευρώ: Εκκαθα¬ 
ριστικό σημείωμα προηγούμενου έτους ή επικυρωμένο 
αντίγραφο φορολογικής δήλωσης του τρέχοντος έτους. 

Λοιπές κατηγορίες ανέργων σε περιοχές ή κλάδους 
υψηλής Ανεργίας (ορεινών περιοχών ή νησιωτικής Ελ¬ 
λάδας): Βεβαίωση μονίμου κατοικίας. 

Οι Τσιγγάνοι Δελτίο Αστυνομικής ταυτότητας. 

Οι'Ελληνες Μουσουλμάνοι- Πομάκοΐ: Δελτίο αστυνομικής 
Ταυτότητας όπου αναφέρεται το θρήσκευμα ή Υπεύθυνη 
Δήλωση όπου αναγράφεται το Θρήσκευμα του ατόμου. 

Οι Αποφυλακισμένοι: Αποφυλακιστήριο. 

Οι Πρώην Χρήστες ουσιών ή άτομα που βρίσκονται 
σε διαδικασία απεξάρτησης: 

Αποδεικτικό απεξάρτησης- Βεβαίωση από θεσμο¬ 
θετημένο δημόσιο ή ιδιωτικό φορέα απεξάρτησης (18 
ΑΝΩ, ΚΕ.ΘΕ.Α. ή από άλλες θεραπευτικές κοινότητες 
στις οποίες έχει χορηγήσει άδεια το Υπουργείο Υγείας 
και Πρόνοιας και ο ΟΚΑΝΑ) ότι το άτομο ολοκλήρωσε 
πρόγραμμα απεξάρτησης από τοξικές ή άλλες ουσίες 
Είναι επίσης δυνατή η υπαγωγή στο πρόγραμμα αυτό 
των ατόμων που: 

1. Βρίσκονται στο Στάδιο Κοινωνικής Επανένταξης 
προγράμματος που υλοποιείται από Φορείς όπως ορί¬ 
ζονται παραπάνω: 

Γραπτή σύιιφωνη γνώμη του φορέα απεξάρτησης. Στις 
περιπτώσεις αυτές, ο φορέας υποχρεούται να παρα¬ 
κολουθεί τα άτομα στον εργασιακό χώρο και να τους 
παρέχει ψυχοκοινωνική στήριξη. 

2, 'Εχουν ολοκληρώσει Πρόγραμμα Μεθαδόνης του Ο.ΚΑ. 
ΝΑ και βρίσκονται στο στάδιο κοινωνικής επανένταξης: 

Γ ραπτή σύμφωνη γνώμη του Ο.ΚΑ.Ν.Α. 

Στην περίπτωση αυτή τα άτομα θα επιλέγονται από την 
διεπιστημονική ομάδα του ΟΚΑΝΑ, η οποία αναλαμβάνει 
την ευθύνη να προτείνει τα άτομα και να τα στηρίζει 
κατά την προσαρμογή τους στον εργασιακό χώρο. 

* Και στις δύο τελευταίες περιπτώσεις πρέπει να 
ορίζεται επιστημονικός σύμβουλος για τη στήριξη του 
απασχολούμενου, ο οποίος θα συνεργάζεται με τις Υπη¬ 
ρεσίες του ΟΑΕΔ. 

Οι οροθετικοί: Βεβαίωση από αρμόδιο Φορέα ότι το 
άτομο είναι οροθετικό. 

5.2. Έντυπη αίτηση - δήλωση που θα περιέχει τα πλήρη 
στοιχεία της νέας επιχείρησης. 

5.3. Βεβαίωση έναρξης δραστηριότητας της επιχείρη¬ 
σης από την αρμόδια Δ.Ο.Υ., η οποία θα πρέπει να έχει 
ημερομηνία έναρξης επιτηδεύματος μετά την ολοκλή¬ 
ρωση των προβλεπομένων ενεργειών του Γ ΚΠΣ δηλαδή 
Πρόγραμμα Ολοκληρωμένων Παρεμβάσεων. 

Σε περιπτώσεις που ο ΝΕΕ ασκεί την επαγγελματική του 
δραστηριότητα σε εξωτερικούς χώρους (όπως αυτοκινη¬ 
τιστές -ταξί, μεταφορείς, πλανόδιοι πωλητές, πωλητές σε 
λαϊκή αγορά, ασφαλιστές, φωτογράφοι) είναι δυνατό να 
υπαχθούν στο Πρόγραμμα, ακόμη κι αν η έναρξη δραστη¬ 
ριότητας γίνεται με έδρα την οικία, του ΝΕΕ. 

5.4. Οι ενδιαφερόμενοι άρρενες που υποχρεούνται 
στρατιωτικής θητείας στον ελληνικό στρατό, ηλικίας 
18-29 ετών θα προσκομίζουν πιστοποιητικό στρατολο¬ 


γίας τύπου Α’ ή θεωρημένη φωτοτυπία της ανάλογης 
σελίδας του στρατιωτικού τους βιβλιαρίου. 

5.5. Φωτοτυπία του Δελτίου αστυνομικής ταυτότητας 
ή διαβατηρίου. 

6. ΥΠΑΓΩΓΗ ΕΤΑΙΡΙΩΝ - ΣΥΝΕΤΑΙΡΙΣΜΩΝ- 

ΚΟΙΝΟΠΡΑΞΙΩΝ 

6.1. Οι Νέοι Ελεύθεροι Επαγγελματίες, που δημιουρ¬ 
γούν εταιρικές επιχειρήσεις, με τη μορφή ΟΕ, ΕΕ, ΕΠΕ, 
Συνεταιρισμών ή Κοινοπραξιών, μπορούν να υπάγονται 
στο πρόγραμμα, εφόσον: 

• Συμμετέχουν ως εταίροι σε νεοϊδρυθείσα εταιρική 
επιχείρηση. 

• Προσκομίσουν καταστατικό σύστασης της Εταιρείας 
ή του Συνεταιρισμού ή της Κοινοπραξίας κλπ. 

• Απασχολούνται αποκλειστικά στην επιχείρηση οποι¬ 
οσδήποτε μορφής εταιρικού σχήματος. 

6.2. Σε περίπτωση δημιουργίας νέας ετερόρρυθμης 
εταιρείας (Ε.Ε) είναι δυνατή η επιχορήγηση μόνο των 
ομόρρυθμων εταίρων. 

6.3. Η επιχορήγηση σε εταίρους που δημιουργούν εται¬ 
ρικά σχήματα μπορεί να δοθεί το ανώτερο σε είκοσι 
(20) άτομα. 

7. ΕΚΔΟΣΗ ΑΠΟΦΑΣΕΩΝ ΥΠΑΓΩΓΗΣ 

7.1. Οι εγκριτικές αποφάσεις θα εκδίδονταί: 

α) Για το Νομό Αττικής (πλην Τ.Υ. ΟΑΕΔ Μεγάρων, 

Μαρκοπούλου, Ελευσίνας και Λαυρίου): 

- από το Γ ραφείο Εργασίας Ειδικών Κοινωνικών Ομάδων 
Αθηνών, εφ’ όσον πρόκειται για Ατομα με Αναπηρίες 

- από τις Υπηρεσίες Απασχόλησης του ΟΑΕΔ (τα κατά 
τόπους Κέντρα Προώθησης της Απασχόλησης (ΚΠΑ), 
Τ.Υ.- Γρ. Εργασίας, Υ.Ν.,), εφόσον πρόκειται για τις υπό¬ 
λοιπες ευπαθείς κοινωνικές ομάδες, εκτός εκείνων που 
εμπίπτουν γεωγραφικά στην αρμοδιότητα του Γ ραφείου 
Εργασίας Ειδικών Κοινωνικών Ομάδων Αθηνών και τα 
οποία θα εξυπηρετούνται από αυτό. 

β) Γ ια το Νομό Θεσσαλονίκης: 

- από το Γ ραφείο Εργασίας Ειδικών Κοινωνικών Ομά¬ 
δων Θεσσαλονίκης όλα τα Ατομα με Αναπηρίες και οι 
ομάδες-στόχου που εμπίπτουν γεωγραφικά στην αρ¬ 
μοδιότητα του. 

- από τις Υπόλοιπες Υπηρεσίες του Ν. Θεσσαλονίκης 
οι ομάδες- στόχου (πλην των Α.Μ.Ε.Α) οι οποίες εμπί¬ 
πτουν γεωγραφικά στην αρμοδιότητα τους. 

γ) Για τους Νομούς Αχαΐας, Ηρακλείου Κρήτης, Λάρι¬ 
σας και Μαγνησίας στα αντίστοιχα Γ ραφεία Εργασίας 
Ειδικών Κοινωνικών Ομάδων. 

δ) Γ ια όλους τους υπόλοιπους νομούς της Επικράτειας 
οι αποφάσεις θα εκδίδονταί από τις κατά τόπους αρμό¬ 
διες Δημόσιες Υπηρεσίες Απασχόλησης του ΟΑΕΔ. 

7.2. Η αρμόδια Υπηρεσία του ΟΑΕΔ υποχρεούται στην 
έκδοση εγκριτικής απόφασης μέσα σε δεκαπέντε(15) 
ημερολογιακές ημέρες, από την ημερομηνία υποβολής 
της σχετικής αίτησης. 

7.3. Οι εγκριτικές αποφάσεις υπαγωγής και οι Αποφά¬ 
σεις διακοπής του Προγράμματος, θα κοινοποιούνται στις 
αρμόδιες για την καταβολή της επιχορήγησης Υπηρεσίες 
του ΟΑΕΔ, στην Περ/κή Δ/νση, στην Διοίκηση- Υπηρεσία 
Ειδικών Κοινωνικών Ομάδων, καθώς και στον ΝΕΕ. 

8. ΔΙΚΑΙΟΛΟΓΗΤΙΚΑ ΚΑΤΑΒΟΛΗΣ ΕΠΙΧΟΡΗΓΗΣΗΣ 

8.1. Δικαιολογητικά προκαταβολής: 

Για την καταβολή του ποσού της προκαταβολής, ο 
ΝΕΕ υποχρεούται να υποβάλει στην αρμόδια Υπηρεσία, 

αίτηση είσπραξης προκαταβολής και βεβαίωση φορολο¬ 
γικής ενημερότητας, εντός 30 εργασίμων ημερών από 
την κοινοποίηση της εγκριτικής απόφασης,. Η αρμόδια 
Υπηρεσία του Ο.Α.Ε.Δ. υποχρεούται να εκδώσει τη σχετι¬ 
κή απόφαση καταβολής της επιχορήγησης (για την προ¬ 
καταβολή) εντός δέκα (10) εργάσιμων ημερών από την 
ημερομηνία υποβολής της σχετικής αίτησης. Το ποσό της 
προκαταβολής θα πρέπει να καταβάλλεται εντός διμήνου 
από την ημερομηνία υποβολής της σχετικής αίτησης για 
καταβολή του ποσού της προκαταβολής. 

8.2. Δικαιολογητικά πρώτης δόσης: 

Η καταβολή του ποσού της πρώτης δόσης γίνεται, 
εφ’ όσον: 

• Ο ΝΕΕ προσκομίσει παραστατικά στοιχεία λειτουρ¬ 
γικών και οργανωτικών δαπανών της επιχείρησης (εξο¬ 
πλισμός, αγορές πρώτων υλών - εμπορευμάτων, ενοίκια, 
ΔΕΗ, απόδοση ασφαλιστικών ή άλλων εισφορών), αντί¬ 
στοιχα περίπου του ποσού της προκαταβολής. 

• Ο αρμόδιος υπάλληλος του Ο.Α.Ε.Δ. συντάσσει έκ¬ 
θεση ελέγχου μετά από επιτόπια επίσκεψη στην έδρα 
της επιχείρησης, στην οποία θα αναφέρεταί: α)ότι το 
ποσό της προκαταβολής έχει επενδυθεί στην οργάνωση 
της επιχείρησης και αν έχει δαπανηθεί στο σύνολο του 
ή όχι, β)ότι ο χώρος είναι κατάλληλα διαμορφωμένος 
για την λειτουργία της επιχείρησης και την ανάπτυξη 
της συγκεκριμένης δραστηριότητας (εξοπλισμός, εμπο¬ 
ρεύματα , υλικά κλπ), γ)ότι υπάρχει σε εμφανές σημείο 
πινακίδα με την επωνυμία και την δραστηριότητα της 
επιχείρησης (πλην των περιπτώσεων όπου η άσκηση 
δραστηριότητας γίνεται σε εξωτερικό χώρο). 

Στην περίπτωση που ο ΝΕΕ έχει ως επαγγελματική 
έδρα την οικία του, λαμβάνεται υπόψη το 1/3 του συνό¬ 
λου των λειτουργικών δαπανών (ενοίκια, ΔΕΗ κλπ.). 

8.3 Δικαιολογητικά επιμέρους δόσεων: 

Για την καταβολή του ποσού των επίίΐέρους δόσεων, 
ο ΝΕΕ υποχρεούται να υποβάλλει: 

α) αίτηση είσπραξης της επιχορήγησης 

β) επικυρωμένο φωτοαντίγραφο του Βιβλίου Εσόδων- 
Εξόδων της επιχείρησης, στο οποίο θα φαίνεται ότι το 
σύνολο εσόδων- εξόδων που παρουσιάζονται, καλύπτει 
το ένα δεύτερο (1/2) τουλάχιστον του ποσού της δόσης 
(Η επικύρωση του φωτοαντίγραφου μπορεί να γίνει και 
στην Υπηρεσία με την προσκόμιση του πρωτότυπου). 

• Σημειώνεται ότι όσοι ΝΕΕ δεν υποχρεούνται να τηρούν 
στις επιχειρήσεις τους Βιβλία Εσόδων- Εξόδων θα πρέπει 
να προσκομίζουν στις Αρμόδιες Υπηρεσίες του ΟΑΕΔ 
παραστατικά εσόδων και εξόδων (τιμολόγια, αποδείξεις, 
κλπ), συναφή με το αντικείμενο της επιχείρησης. 

8.4. Η αρμόδια Υπηρεσία του ΟΑΕΔ υποχρεούται να 
εκδώσει τη σχετική απόφαση καταβολής επιχορήγησης 
κάθε δόσης, εντός είκοσι (20) ημερολογιακών ημερών 
από την ημερομηνία της σχετικής αίτησης του Ν.Ε.Ε για 
την καταβολή της επιχορήγησης. 

Η επιχορήγηση στο ΝΕΕ θα πρέπει να καταβάλλεται 
εντός διμήνου από την ημερομηνία της σχετικής αίτη¬ 
σης για καταβολή επιχορήγησης. 

9. ΑΞΙΩΣΕΙΣ Ν.Ε.Ε. 

9.1. Αίτηση για την είσπραξη της επιχορήγησης: 

Η αίτηση με τα απαραίτητα δικαιολογητικά για εί¬ 
σπραξη κάθε δόσης υποβάλλεται από τον Ν.Ε.Ε. το 
αργότερο εντός δύο (2) μηνών, από την λήξη κάθε τε- 
τραμήνου λειτουργίας της επιχείρησης. 


9.2. Αξιώσεις για την είσπραξη της επιχορήγησης: 

Αξιώσεις Ν.Ε.Ε. για είσπραξη της προκαταταβολής και 
των τετραμηνιαίων δόσεων για τις οποίες εκδόθηκε 
απόφαση καταβολής και οι οποίες ασκούνται μετά τη 
συμπλήρωση δύο (2) μηνών από την λήξη κάθε τετρα- 
μήνου λειτουργίας της επιχείρησης, παραγράφονται. 

10. ΔΙΑΚΟΠΗ ΕΠΙΧΟΡΗΓΗΣΗΣ 

10.1. Κατά τους επιτόπιους ελέγχους για την διαπί¬ 
στωση της τήρησης των όρων του προγράμματος, των 
εργασιακών συνθηκών και την τήρηση των εργασιακών 
όρων, λόγω της ιδιαιτερότητας των ατόμων που αφορά 
η παρούσα Υπουργική Απόφαση, θα πρέπει κατά βάση 
το προσωπικό του Ο.Α.Ε.Δ. να παρέχει συμβουλευτική, 
ενδυνάμωση και εμψύχωση προς τους ΝΕΕ, με στόχο 
την αντιμετώπιση τυχόν προβλημάτων που έχουν στην 
εύρυθμη λειτουργία της επιχείρησης τους καθώς και 
στην τήρηση των όρων του προγράμματος. Στη συνέχεια 
θα πρέπει να συντάσσονται σχετικές εκθέσεις από τους 
υπαλλήλους του Ο.Α.Ε.Δ. που διεξήγαγαν τον έλεγχο. 

10.2. Σε περίπτωση παράβασης των όρων του προ¬ 
γράμματος και εφόσον έχει εξαντληθεί κάθε προσπά¬ 
θεια στο πλαίσιο του συμβουλευτικού χαρακτήρα, όπως 
περιγράφεται παραπάνω (παρ. 10.1.) και διαφαίνεται ιδι- 
οτελής πρόθεση του ΝΕΕ για τη μη τήρηση των όρων 
του προγράμματος, η επιχορήγηση θα διακόπτεται και 
θα εφαρμόζονται οι διατάξεις των παρ. 7 και 8, του 
άρθρου 29, του ν. 1262/1982, όπως συμπληρώθηκε από 
τα άρθρα 6 και 7, του ν. 1836/1989. Στη σχετική απόφαση 
διακοπής του προγράμματος θα πρέπει να αναφέρονται 
αναλυτικά οι λόγοι διακοπής. 

10.3 Ο Διευθυντής του Γραφείου Εργασίας Ειδικών 
Κοινωνικών Ομάδων ή ΚΠΑ ή Γ ραφείου Εργασίας ή Τ.Υ. 
ή Υ.Ν. του Οργανισμού αποφαίνεται, με αιτιολογημένη 
Απόφαση του, για τη διακοπή της επιχορήγησης και την 
επιστροφή αναλογίας του ποσού που έχει εισπράξει 
μέχρι τότε ο Ν.Ε.Ε. 

10.4. Σε περίπτωση που ο επαγγελματίας δεν επιστρέ¬ 
φει εμπρόθεσμα το ποσό που του ζητείται, συντάσσεται, 
μετά από απόφαση του Δ.Σ. του Οργανισμού, Πράξη 
Βεβαίωσης Οφειλής και αποστέλλεται στην αρμόδια 
ΔΟΥ για βεβαίωση και είσπραξή της. 

10.5. Σε περίπτωση διακοπής της λειτουργίας της επι¬ 
χείρησης λόγω οικονομικής καταστροφής, διορισμού σε 
δημόσια υπηρεσία, σοβαρής ασθένειας (η οποία καθι¬ 
στά τον ΝΕΕ ανίκανο να λειτουργήσει την επιχείρηση), 
φυλάκισης ή θανάτου του επαγγελματία, γίνεται χωρίς 
άλλες επιπτώσεις από την ημερομηνία που συντρέχει 
ο λόγος διακοπής. 

10.6. Σε περίπτωση σοβαρής ασθένειας ή άλλης σοβα¬ 
ρής αιτίας (π.χ. στράτευση, φυλάκιση, κύηση- τοκετός 
κλπ), η οποία καθιστά τον ΝΕΕ ανίκανο να λειτουργήσει 
την επιχείρηση, δύναται να γίνει επιμήκυνση του προ¬ 
γράμματος για 2 μήνες, εφόσον προσκομίσει δικαιολο- 
γητικά από Δημόσιο ή άλλο αρμόδιο φορέα, ανεξάρτητα 
από το αν ανασταλεί η λειτουργία της επιχείρησης ή 
εξακολουθεί να λειτουργεί από άλλο πρόσωπο, λαμ- 
βανομένου υπόψη ότι η διάρκεια του προγράμματος 
καθορίζεται σε 16 μήνες. 

11. ΕΠΙΛΥΣΗ ΔΙΑΦΟΡΩΝ 

Σε περίπτωση που οι Υπηρεσίες του Ο.Α.Ε.Δ (ΚΠΑ, Γρ. 
Εργασίας ΕΚΟ, Γ ρ. Εργασίας, ΤΥ, ΥΝ), οι οποίες υλοποιούν 
το πρόγραμμα προβαίνουν σε οποιαδήποτε ακυρωτική 
απόφαση (πχ. Απόφαση Διακοπής, Απόφαση Ανάκλησης 

Υπαγωγής, παραγραφή αξιώσεων κλπ.), ο ενδιαφερόμε¬ 
νος Ν.Ε.Ε.),μπορεί να κάνει ένσταση κατά της Απόφασης 
αυτής, εντός τριάντα (30) ημερολογιακών ημερών από την 
κοινοποίηση σε αυτόν της απορριπτικής απόφασης. 

Η ένσταση αυτή θα διαβιβάζεται στην Διοίκηση- Υπη¬ 
ρεσία Ειδικών Κοινωνικών Ομάδων, από την Αρμόδια 
Υπηρεσία. 

Στη συνέχεια η Υπηρεσία Ειδικών Κοινωνικών Ομάδων 
θα εισηγείται το θέμα στη συσταθείσα με Απόφαση του 
Υπουργού Εργασίας και Κοινωνικών Ασφαλίσεων Ειδι¬ 
κή Επιτροπή για την εξέταση των Ενστάσεων η οποία 
απαρτίζεται από: 

Α)Έναν εκπρόσωπο του Υπουργείου Εργασίας και 
Κοινωνικών Ασφαλίσεων. 

Β) Δύο εκπροσώπους του Ο.Α.Ε.Δ. που υποδεικνύονται 
από το Διοικητή του Ο.Α.Ε.Δ. 

Γ)Έναν εκπρόσωπο που υποδεικνύεται από τη ΓΣΕΕ. 

Δ)Έναν εκπρόσωπο που υποδεικνύεται από κοινού από 
τις εργοδοτικές οργανώσεις (ΣΕΒ, ΓΣΕΒΕΕ , ΕΣΕΕ). 

Σε περίπτωση ασυμφωνίας των εργοδοτικών οργα¬ 
νώσεων υποβάλλουν και οι τρεις πρόταση και ορίζεται 
από τον Υπουργό Εργασίας και Κοινωνικών Ασφαλίσεων 
ένας εκ των προτεινομένων. 

Η Υπηρεσία Ειδικών Κοινωνικών Ομάδων προκειμέ- 
νου να εισηγηθεί στην ανωτέρω Ειδική Επιτροπή για 
την έκδοση απόφασης, στις περιπτώσεις που κρίνεται 
απαραίτητο, είναι δυνατό με εντολή της να διενερ- 
γείται επανέλεγχος από αρμόδιους υπαλλήλους του 
Οργανισμού. Σε περίπτωση που θεραπεύεται το αίτη¬ 
μα του ενδιαφερομένου ΝΕΕ, ισχύουν οι ημερομηνίες 
των παραγράφων 9.1, 9.2., σχετικά με την είσπραξη του 
οφειλόμενου ποσού. 

11. ΙΣΧΥΣ ΠΡΟΓΡΑΜΜΑΤΟΣ 

11.1. Η απόφαση αυτή έχει ισχύ την ημερομηνία έκδο¬ 
σης Υπουργικής Απόφασης και καταληκτική ημερομη¬ 
νία υπαγωγής την 31.12.2006, εκτός εάν ο αριθμός των 
προβλεπόμενων θέσεων καλυφθεί νωρίτερα, οπότε το 
Πρόγραμμα διακόπτεται. Το έργο θα πρέπει να έχει ολο¬ 
κληρωθεί μέχρι την 30.9.2008 όσον αφορά στο φυσικό 
αντικείμενο και 31.12.2008 όσον αφορά στο οικονομικό. 

Δ. ΓΕΝΙΚΕΣ ΔΙΑΤΑΞΕΙΣ ΠΡΟΓΡΑΜΜΑΤΩΝ 

1. Η ΕΦΑΡΜΟΓΗ ΕΞΑΤΟΜΙΚΕΥΜΕΝΗΣ ΠΡΟΣΕΓΓΙΣΗΣ 
ΚΑΙ ΠΑΡΟΧΗ ΣΥΝΟΔΕΥΤΙΚΩΝ ΥΠΟΣΤΗΡΙΚΤΙΚΩΝ ΥΠΗ¬ 
ΡΕΣΙΩΝ ΠΡΟΣ ΕΥΠΑΘΕΙΣ ΚΟΙΝΩΝΙΚΕΣ ΟΜΑΔΕΣ 

Η εφαρμογή της εξατομικευμένης προσέγγισης όπως 
προβλέπεται στην υπ’ αριθμ. Β 114621/18.6.2002 εγκύκλιο, 
αποτελεί την αναγκαία συνθήκη και τη βασική μεθοδο¬ 
λογία προσέγγισης και στήριξης των ανέργων των Ευ¬ 
παθών Κοινωνικών Ομάδων προκειμένου να αναπτύσσε¬ 
ται ένα πλέγμα συνεργασίας με τον κάθε άνεργο, ώστε 
να γίνεται η διάγνωση των αναγκών του ως προς: 

• τις ιδιαίτερες ανάγκες του για κοινωνική και ψυχο¬ 
λογική υποστήριξη και ενδυνάμωση. 

• το βαθμό ετοιμότητας που διαθέτει, ώστε να οδη¬ 
γηθεί σε συγκεκριμένη θέση εργασίας. 

Η παροχή εξατομικευμένης προσέγγισης και εξειδι- 
κευμένων Υπηρεσιών από τους ειδικούς Συμβούλους 
αφορά: 

- στην καταγραφή των ατόμων σε ειδικό μητρώο. 

- στην συμπλήρωση του Εντύπου Εξατομικευμένης 
Προσέγγισης ευπαθών κοινωνικών ομάδων, στο οποίο 
καταγράφονται: 


α) τα ατομικά στοιχεία του ανέργου 
β) το κοινωνικό ιστορικό του ανέργου 
γ) ή κατάρτιση του ατομικού σχεδίου δράσης (αξιολόγη¬ 
ση- κατηγοριοποίηση του ανέργου, επιλογή ενεργειών) 
δ) η παρακολούθηση-αξιολόγηση της πορείας υλο¬ 
ποίησης των επιλεγμένων ενεργειών. 

- στην παροχή συμβουλευτικής και ψυχοκοινωνικής 
στήριξης για ενδυνάμωση-ενθάρρυνση - ενεργοποίηση 
των ατόμων. 

- στην ευαισθητοποίηση και ενημέρωση εργοδοτών 

- επιχειρήσεων για το ισχύον πρόγραμμα απασχό¬ 
λησης του Οργανισμού και την πρόσληψη ατόμων που 
ανήκουν στις ευπαθείς κοινωνικά ομάδες. 

- στην συνεργασία με αρμόδιους φορείς (ΚΕΚ, Φορείς 
Παροχής Συνοδευτικών Υποστηρικτικών Υπηρεσιών)που 
έχουν υλοποιήσει τις απαραίτητες δράσεις για την 
ένταξη των ατόμων στα ειδικά προγράμματα απασχό¬ 
λησης του ΟΑΕΔ. 

- στην συνεργασία με τους κοινωνικούς εταίρους. 

- στην συνεργασία με εργοδότες και απασχολούμενα 
άτομα και τη παροχή συμβουλευτικής για την προσαρμο¬ 
γή των ατόμων στον εργασιακό χώρο, την επίλυση τυχόν 
προβλημάτων που προκύπτουν, την ανάπτυξη σχέσεων αλ- 
ληλοαποδοχής και την δημιουργία προοπτικών διατήρησης 
της θέσης εργασίας μετά την λήξη του προγράμματος. 

- στην παροχή ενημέρωσης και συμβουλευτικής σε 
άτομα που θέλουν να δημιουργήσουν τη δική τους επι¬ 
χείρηση ή έχουν ενταχθεί στο πρόγραμμα ως ΝΕΕ. 

- στην συμβουλευτική και στήριξη των ατόμων για την 
αντιμετώπιση άλλων προβλημάτων που συμβάλλουν 
στον κοινωνικό τους αποκλεισμό. 

- στην συνεργασία και στήριξη των οικογενειών των 
χρηστών, για την αντιμετώπιση άλλων προβλημάτων 
αλλά και για την ενθάρρυνση- ανάπτυξη υποστηρικτικών 
οικογενειακών σχέσεων, στην προσπάθεια των ατόμων 
να αυτονομηθούν κοινωνικά και οικονομικά. 

- στην παρακολούθηση-αξιολόγηση της εξελικτικής 
πορείας της κοινωνικοοικονομικής αυτονόμησης των 
επωφελούμενων. 

Η Παροχή Συνοδευτικών Υποστηρικτικών Υπηρεσιών εγ- 
γυάται και προάγει μια δομική, συστηματική, πολυδιάστατη 
και εξατομικευμένη προσέγγιση των ατόμων, η οποία: 

• ενεργοποιεί και ενδυναμώνει τα άτομα για την έντα¬ 
ξη και την παραμονή τους στην αγορά εργασίας. 

• εντοπίζει και αντιμετωπίζει άλλους εξωγενείς πα¬ 
ράγοντες που δρουν ανασταλτικά στην κοινωνικοοικο¬ 
νομική αυτονόμηση των ατόμων. 

Η συνέργια των δράσεων Απασχόληση - Παροχή Συ¬ 
νοδευτικών Υποστηρικτικών Υπηρεσιών, αποτελεί μια 
συνεκτική δέσμη μέτρων, η οποία διασφαλίζει την επι¬ 
τυχή ένταξη / επανένταξη των ατόμων στην παραγωγική 
διαδικασία και σε άλλες κοινωνικές δραστηριότητες και 
οδηγεί στην έξοδο τους από τον φαύλο κύκλο φτώχεια 
- ανεργία - κοινωνική διαφοροποίηση- απομόνωση. 
Επιπλέον, συμβάλλει: 

1. Στην καταπολέμηση των διακρίσεων και στην άρση 
των παραγόντων του κοινωνικού αποκλεισμού με: 

• την καταπολέμηση των διακρίσεων και των αρνη¬ 
τικών κοινωνικών στερεοτύπων των εργοδοτών για τα 
άτομα των ευπαθών κοινωνικών ομάδων. 

• την άρση των αντικειμενικών και υποκειμενικών συν¬ 
θηκών, αιτιών και μηχανισμών που οδηγούν στον απο¬ 
κλεισμό των ατόμων αυτών από την αγορά εργασίας. 

• την έμπρακτη εκδήλωση της κοινωνικής αλληλεγγύ¬ 
ης και την καταπολέμηση των κοινωνικών διακρίσεων 

Στην διασφάλιση της Κοινωνικής Συνοχής, της Ισότητας 
των ευκαιριών και της Κοινωνικής Αλληλεγγύης με: 

• την κοινωνικο-οικονομική αυτονόμηση των ατόμων 
των ευπαθών κοινωνικών ομάδων. 

• την αποδέσμευση των οικογενειών τους από τις 
συναισθηματικές, κοινωνικές και οικονομικές επιπτώσεις 
που επιφέρει ο στιγματισμός και ο αποκλεισμός τους 

• την αξιοποίηση του συνόλου του ανθρώπινου δυνα¬ 
μικού με την ενεργό συμμετοχή του στην παραγωγική 
διαδικασία και την γενικότερη κατ’ επέκταση συμβολή 
του στην ανάπτυξη της εθνικής οικονομίας. 

2. ΣΥΣΤΗΜΑ ΠΑΡΑΚΟΛΟΥΘΗΣΗΣ, ΕΛΕΓΧΟΥ ΚΑΙ ΔΙΑ¬ 
ΧΕΙΡΙΣΗΣ ΤΟΥ ΠΡΟΓΡΑΜΜΑΤΟΣ 

Α. Βάσει των οδηγιών του Γ’ ΚΠΣ και του Κανονισμού 
2204/2002 της Ευρωπαϊκής Επιτροπής θα πρέπει να τη¬ 
ρούνται ορισμένες προϋποθέσεις στα υλοποιούμενα προ¬ 
γράμματα επιδότησης της απασχόλησης, όπως είναι: 

• Η τήρηση για δέκα (10) χρόνια αναλυτικών στοιχείων 
φυσικού και οικονομικού αντικειμένου για το έργο, σε 
επίπεδο τελικού ωφελουμένου, με όλες τις απαραίτητες 
πληροφορίες, προκειμένου να εξακριβωθεί αν πληρού- 
νται οι προϋποθέσεις του Κανονισμού. 

• Την σύνταξη και υποβολή στην Ευρωπαϊκή Ένωση 
(μέσω του Υπουργείου Εθνικής Οικονομίας) ετήσιας έκ¬ 
θεσης για την εφαρμογή του Κανονισμού. 

Β. Οι αρμόδιες Υπηρεσίες του Οργανισμού υποχρε- 
ούνται να πραγματοποιούν επιτόπιους ελέγχους στις 
επιχειρήσεις ή στους ΝΕΕ, απαραίτητα πριν την κατα¬ 
βολή της πρώτης δόσης της επιχορήγησης, καθώς και 
μία φορά τουλάχιστον ανά εξάμηνο για τη διαπίστωση 
της τήρησης των όρων του προγράμματος. Για τους 
επιτόπιους ελέγχους που πραγματοποιούνται κατά τη 
διάρκεια υλοποίησης του προγράμματος, οι αρμόδιες 
Υπηρεσίες του Οργανισμού συντάσσουν σχετικές εκ¬ 
θέσεις τις οποίες διατηρούν στο φάκελο της επιχείρη¬ 
σης και στις οποίες καταγράφονται με λεπτομέρεια αν 
τηρούνται οι όροι του προγράμματος. Αντίγραφο της 
έκθεσης παραδίδεται στην επιχείρηση. 

Προκειμένου να εξασφαλισθεί η αποτελεσματικότητα 
των ενεργειών, λαμβάνονται όλα τα αναγκαία μέτρα για: 

• Την πιστή τήρηση των Εθνικών και Κοινοτικών Κανό¬ 
νων στα πλαίσια των οποίων λειτουργεί το πρόγραμμα. 

• Την πρόληψη ή την εξακρίβωση τυχόν παραβάσεων, 
καθώς και την επιβολή κυρώσεων. 

Γ. Οι ελεγχόμενες επιχειρήσεις υποχρεούνταί: 

• Να παρέχουν κάθε δυνατή βοήθεια, κατά τον έλεγχο, 
στους ελεγκτές υπαλλήλους. 

• Να τηρούν τα αποδεικτικά στοιχεία και σχετικά 
έγγραφα με την υπαγωγή τους στο πρόγραμμα τουλά¬ 
χιστον για δέκα (10) χρόνια από την αποπληρωμή του 
προγράμματος. 

Δ. Γ ια τον έλεγχο των όρων υλοποίησης και την επί¬ 
τευξη των στόχων του προγράμματος, η αρμόδια Υπη¬ 
ρεσία του Οργανισμού: 

1. Τηρεί ξεχωριστό φάκελο για κάθε επιχείρηση που 
εντάσσεται στο πρόγραμμα. Ο φάκελος αυτός διατηρεί¬ 
ται στις Υπηρεσίες Απασχόλησης του Οργανισμού και 
περιλαμβάνει όλα τα στοιχεία που αφορούν τη σχέση 
της επιχείρησης με το πρόγραμμα, ξεκινώντας από την 
ημερομηνία υποβολής της αίτησης της για συμμετοχή 
σε αυτό έως την αποπληρωμή της (δικαιολογητικά υπα¬ 


γωγής και καταβολής της επιχορήγησης, πρωτότυπα 
παραστατικά δαπανών τόσο της αναδόχου επιχείρησης 
όσο και της Υπηρεσίας που καταβάλλει την επιχορήγη¬ 
ση, διοικητικές πράξεις της Υπηρεσίας όπως εγκριτικές 
αποφάσεις, αποφάσεις έναντι πιθανών ενστάσεων, εκ¬ 
θέσεις ελέγχων κ.λ.π.). 

2. Αναπτύσσει και τηρεί Μητρώο επιχορηγουμένων 
επιχειρήσεων του οποίου οι ελάχιστες απαιτήσεις αφο¬ 
ρούν στην αποτύπωση των κάτωθι χαρακτηριστικών ανά 
επιχορηγούμενη επιχείρηση: 

• Την Υπουργική Απόφαση στο πλαίσιο της οποίας 
επιχορηγείται, 

• επωνυμία, νομική μορφή, διεύθυνση, ΑΦΜ και ΔΟΥ, 

• μέγεθος (πλήθος απασχολούμενων) και οικονομική 
δραστηριότητα, 

• πλήθος θέσεων για τις οποίες επιχορηγείται βά¬ 
σει του προγράμματος και ανάλυση των ωφελούμενων 
άνεργων που προσέλαβε στο πλαίσιο αυτό κατά φύλο, 
ηλικία, διάρκεια ανεργίας και ειδικότητα με την οποία 
απασχολούνται, 

• μηνιαίες μισθοδοτικές καταστάσεις με επιμερισμό 
των μισθωτών για τους οποίους επιχορηγούνται βάσει 
του προγράμματος, 

• συνολικό ποσό με το οποίο επιχορηγούνται στο 
πλαίσιο του προγράμματος, καθώς και ανάλυση των 
δόσεων με τις οποίες καταβάλλεται η επιχορήγηση 
κατά ημερομηνία, 

• πορίσματα πραγματοποιηθέντων ελέγχων. 

Στη Διοίκηση-Υπηρεσία Ε.Κ.Ο τηρείται μητρώο επιχο¬ 
ρηγούμενων επιχειρήσεων και ατόμων που εντάσσονται 
στα προγράμματα Ν.Ο.Ε και Ν.Ε.Ε το οποίο τροφοδοτεί¬ 
ται τακτικά, με πρωτογενή στοιχεία από τις αρμόδιες 
Υπηρεσίες του Ο.Α.Ε.Δ. 

3. Οι ελεγχόμενοι ΝΕΕ υποχρεούνταί: 

• Να παρέχουν κάθε δυνατή βοήθεια, κατά τον έλεγχο, 
στους ελεγκτές υπαλλήλους. 

• Να τηρούν τα αποδεικτικά στοιχεία και έγγραφα 
που αναφέρονται στην παρούσα Υ.Α. για τουλάχιστον 
3 χρόνια από την αποπληρωμή του προγράμματος. 

3.α. Για την ομαλή πορεία των προγραμμάτων και 
την επίτευξη των στόχων τους, θα παρακολουθούνται 
κάθε μήνα: 

• Οι καλυφθείσες θέσεις, οι οποίες προκύπτουν μετά 
την έκδοση των εγκριτικών αποφάσεων 

• Η καταβολή των επιχορηγήσεων κ.λ.π. 

Ε. Η οικονομική διαχείριση του προγράμματος διενερ- 
γείται, στην Υπηρεσία υλοποίησης του προγράμματος, 
μέσω ξεχωριστής λογιστικής μερίδας στην οποία κατα- 
χωρούνται, διακριτά για κάθε επιχορηγούμενη επιχεί¬ 
ρηση, όλες οι πληρωμές που πραγματοποιούνται με τα 
διακριτικά χαρακτηριστικά των αντίστοιχων παραστατι¬ 
κών τους (ημερομηνία, είδος και αριθμός παραστατικού, 
κατηγορία, ποσό και αιτιολογία δαπάνης). 

3. ΕΛΕΓΚΤΙΚΑ ΟΡΓΑΝΑ 

Ο έλεγχος των προγραμμάτων επιδότησης ΝΘΕ και 
ΝΕΕ υλοποιείται σε τρεις βαθμίδες. 

• Πρωτοβάθμιος που διενεργείται από δύο (2) υπαλ¬ 
λήλους των Γ ραφείων ΕΚΟ ή ΚΠΑ ή Γ.Ε. ή Υ.Ν ή Τ.Υ του 
ΟΑΕΔ μετά από εντολή του Προϊσταμένου τους. 

• Δευτεροβάθμιος που διενεργείται από δύο (2) υπαλ¬ 
λήλους των Υπηρεσιών των οικείων Περ/κών Δ/νσεων 
του ΟΑΕΔ μετά από εντολή του Περ/κού Δ/ντή. 

• Τριτοβάθμιος που διενεργείται με εντολή της Διοί¬ 
κησης του ΟΑΕΔ και από υπάλληλο που ορίζει ο Διοι¬ 
κητής του ΟΑΕΔ με σχετική απόφαση του. 

Στους ελέγχους και των τριών βαθμιδών θα πρέπει να 
συντάσσονται εκθέσεις όπου θα καταγράφεται η πορεία 
του προγράμματος και η τήρηση των όρων του. 

Έλεγχοι στα διάφορα στάδια υλοποίησης του προ¬ 
γράμματος πραγματοποιούνται από: 

• Υπαλλήλους του ΟΑΕΔ, σύμφωνα με τα ορι¬ 
ζόμενα στην Κοινή Υπουργική Απόφαση υπ’ αριθμ. 
2/34255/0022/6.6.2001. 

• Ελεγκτικά Όργανα που αναφέρονται, κατ’ εφαρμογή 
του ν. 2860/14.11.2000, στο Ε.Π. «Απασχόληση και Επαγ¬ 
γελματική Κατάρτιση». 

• Αρμόδιους υπαλλήλους της Ειδικής Υπηρεσίας Δια¬ 
χείρισης Επιχειρησιακού προγράμματος «Απασχόληση 
και Επαγγελματική Κατάρτιση», σύμφωνα με την υπ’ 
αριθμ. 8267/14.12.2000 ΚΥΑ. 

4. ΠΑΡΑΚΟΛΟΥΘΗΣΗ ΠΡΟΓΡΑΜΜΑΤΟΣ 

Βάσει των οδηγιών του Γ’ ΚΠΣ για την συγχρηματο- 
δότηση του προγράμματος πρέπει να τηρηθούν δια¬ 
δικασίες παρακολούθησης και ελέγχου των δαπανών, 
καθώς και του φυσικού αντικειμένου, σύμφωνα με το 
Ο.Π.Σ. (Ολοκληρωμένο Πληροφοριακό Σύστημα). 

Κάθε ενέργεια συγχρηματοδότησης από το Ε.Κ.Τ. στα 
πλαίσια του Επιχειρησιακού Προγράμματος «Απασχόλη¬ 
ση και Επαγγελματική Κατάρτιση» διακρίνεται σε έργο 
και υποέργο. 

Έργο είναι κάθε Υπουργική Απόφαση που εκδίδεται 
για την υλοποίηση του προγράμματος. 

Υποέργο είναι το σύνολο των εγκριτικών αποφάσεων 
που εκδίδονται από κάθε Υπηρεσία Απασχόλησης του 
Οργανισμού. 

Η λογιστική παρακολούθηση του έργου θα γίνει από 
τη Διεύθυνση Οικονομικών Υπηρεσιών, η οποία θα πα¬ 
ρακολουθεί το έργο με ξεχωριστό λογιστικό κωδικό 
και οι πληρωμές θα γίνουν από ξεχωριστό Τραπεζικό 
Λογαριασμό του ΟΑΕΔ. 

Οι κατά τόπους Υπηρεσίες του ΟΑΕΔ είναι υπεύθυνες 
του υποέργου και στο πλαίσιο του ρόλου τους παρα¬ 
κολουθούν την εξέλιξη του φυσικού και οικονομικού 
αντικειμένου του υποέργου, σύμφωνα με το νέο κανο¬ 
νιστικό πλαίσιο των Διαρθρωτικών Ταμείων. 

Σχετικές οδηγίες θα δοθούν από την Διεύθυνση Οικονο¬ 
μικών Υπηρεσιών και την Υπηρεσία Διεθνών Σχέσεων. 

5. ΚΑΛΥΨΗ ΔΑΠΑΝΗΣ 

Α) Η δαπάνη του παραπάνω προγράμματος προϋπο¬ 
λογίζεται να ανέλθει στα 32.000.000 ΕΥΡΩ. 

Η ανωτέρω δαπάνη επιμερίζεται ως εξής: 

Για το οικονομικό έτος 2006 10.975.500 ΕΥΡΩ 


Για το οικονομικό έτος 2007 10.512.250 ΕΥΡΩ 

Για το οικονομικό έτος 2008 10.512.250 ΕΥΡΩ 

Για την ανωτέρω δαπάνη έχει ενημερωθεί η Δ/νση 
Οικονομικών Υπηρεσιών για την διασφάλιση σχετικής 
πίστωσης στον προϋπολογισμό του έτους 2006, καθώς 
και για τη σύσταση ειδικού κωδικού. 

Β) Η προαναφερόμενη δαπάνη θα συγχρηματοδοτηθεί 
από το Ε.Κ.Τ, στο πλαίσιο του Ε.Π. «Απασχόληση και 
Επαγγελματική Κατάρτιση» του Γ Κοινοτικού Πλαισίου 
Στήριξης για την Ελλάδα, με τα ποσοστά συγχρηματο¬ 
δότησης που ισχύουν για τα Διαρθρωτικά Ταμεία: 

• 25% από Εθνικούς πόρους 

• 75% από το Ευρωπαϊκό Κοινωνικό Ταμείο (Ε.Κ.Τ.) 

Οι χρηματοροές του προγράμματος γίνονται με τη δι¬ 
αδικασία που περιγράφεται βάσει του ν. 2860/14.11.2000, 
στο Ε.Π. «Απασχόληση και Επαγγελματική Κατάρτιση». 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 13 Σεπτεμβρίου 2006 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ. ΑΠΑΣΧΟΛΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

ΓΕΩΡΓΙΟΣ ΑΛΟΓΟΣΚΟΥΦΗΣ ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

(3) 

Ολοκλήρωση και έναρξη λειτουργίας της επένδυσης 
της εταιρείας ΑΤΛΑΝΤΙΣ ΑΈ. 

Με την υπ’ αριθμ. ΙΕ/ΟΕ/5986/ΠΟ2/4/0ΘΘ24/Ε/ 
ν. 3299/2004/8.9.2006 απόφαση του Γενικού Γραμματέα 
Περιφέρειας Ανατολικής Μακεδονίας Θράκης εγκρίνεται 
η ολοκλήρωση και έναρξη λειτουργίας της επένδυσης 
της εταιρείας ΑΤΛΑΝΤΙΣ ΑΈ. που αναφέρεται στην 
επέκταση μονάδας παραγωγής ασφαλτικών προϊόντων 
στην ΒΙΠΕ Καβάλας και νήσο Θάσο του Ν. Καβάλας συ¬ 
νολικού κόστους δύο εκατομμυρίων εκατόν εβδομήντα 
μία χιλιάδων οκτακόσιων εννέα ΕΥΡΩ και πενήντα λε¬ 
πτών (2.171.809,50 €) με ποσοστό επιχορήγησης 50,85% 
επί του συνολικού κόστους δηλαδή ποσό επιχορήγη¬ 
σης ένα εκατομμύριο εκατόν τέσσαρες χιλιάδες τρια¬ 
κόσια πενήντα τέσσερα ΕΥΡΩ και εξήντα πέντε λεπτά 
(1.104.354,65 €). 

Ημερομηνία γνωμοδότησης της Επιτροπής 4.9.2006. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 
Ο Διευθυντής 

ΑΘΑΝΑΣΙΟΣ ΠΑΝΔΡΕΥΜΕΝΟΣ 

